**ՏՐԱՆՍՊՈՐՏԱՅԻՆ ՄԻՋՈՑՆԵՐԻ ՏԵԽՆԻԿԱԿԱՆ ՍՊԱՍԱՐԿՄԱՆ ԾԱՌԱՅՈՒԹՅՈՒՆՆԵՐԻ ԳՆՄԱՆ**

**ՇՐՋԱՆԱԿԱՅԻՆ ՀԱՄԱՁԱՅՆԱԳԻՐ**

**N ՇՀԾՁԲ-15/3-15**

|  |  |
| --- | --- |
| ք. Երևան | 7 ապրիլի 2015թ. |

 «Գնումների աջակցման կենտրոն» պետական ոչ առևտրային կազմակերպությունը, գործելով Պատվիրատուների անունից, ի դեմս Կազմակերպության պետի ժամանակավոր պաշտոնակատար Հ. Թունյանի, որը գործում է Կազմակերպության կանոնադրության հիման վրա, (այսուհետև՝ Կենտրոն), մի կողմից և «ՏԵԽՆՈ-ԱՐ» ՍՊԸ-ն, ի դեմս Ընկերության տնօրեն Արթուր Բայրամյանի, որը գործում է Ընկերության կանոնադրության հիման վրա, (այսուհետև՝ Կատարող), մյուս կողմից, կնքեցին սույն համաձայնագիրը հետևյալի մասին։

1. **Համաձայնագրի առարկան**

Կողմերը սահմանում են, որ`

* 1. Կատարողը մասնակցել է Կենտրոնի կողմից Տրանսպորտային միջոցների տեխնիկական սպասարկման ծառայությունների ձեռքբերման N ԳԱԿ-ՇՀԾՁԲ-15/3 ծածկագրով կազմակերպված շրջանակային համաձայնագրերի միջոցով գնում կատարելու ընթացակարգին (այսուհետև` ընթացակարգ) և գրանցվել է որպես հնարավոր մասնակից:
	2. Կատարողի կողմից հայտ ներկայացնելը պարտադիր չէ:
	3. Հայտը Կատարողի կողմից ներկայացվում է ծանուցվելու օրվան հաջորդող յոթ աշխատանքային օրվա ընթացքում` ընթացակարգի հրավերով սահմանված կարգով:
	4. Կատարողը պարտավոր է Կենտրոնի կողմից, «Գնումների մասին» ՀՀ օրենքի 29-րդ հոդվածի 2-րդ մասով նախատեսված դեպքերում, համապատասխան ծանուցումն ստանալու օրվան հաջորդող երեք աշխատանքային օրվա ընթացքում վերջինիս «Հայէկոնոմբանկ» Արաբկիր մ/ճ N 163058100971 հ/հ-ին վճարել հայտի ապահովման չափով գումար:
	5. Կատարողը կարող է դադարեցնել շրջանակային համաձայնագիրը` դրա մասին գրավոր կամ էլեկտրոնային եղանակով ծանուցելով Կենտրոնին: Համաձայնագրի դադարեցումն ավտոմատ կերպով չի դադարեցնում համաձայնագրի հիման վրա նախկինում կնքված պայմանագրերը: Շրջանակային համաձայնագիրը դադարում է, դրա վերաբերյալ դիմումը Կենտրոն մուտքագրվելու օրվան հաջորդող երրորդ աշխատանքային օրը: Այդ ընթացքում Կենտրոնը Կատարողի մասին տվյալները հեռացնում է շրջանակային համաձայնագրեր կնքած անձանց ցուցակից:
1. **Կողմերի պատասխանատվությունը**

Սույն համաձայնագրով չնախատեսված դեպքերում կողմերն իրենց պարտավորությունները չկատարելու կամ ոչ պատշաճ կատարելու համար պատասխանատվություն են կրում ՀՀ օրենսդրությամբ սահմանված կարգով:

1. **Այլ պայմաններ**

3.1 Սույն համաձայնագիրն ուժի մեջ է մտնում ստորագրման պահից:

3.2 Սույն համաձայնագրում փոփոխություններ և լրացումներ կարող են կատարվել միայն Կողմերի փոխադարձ համաձայնությամբ՝ նոր պայմանագիր կնքելու միջոցով, որը կհանդիսանա սույն համաձայնագրի անբաժանելի մասը: Կատարողի վավերապայմանների փոփոխության դեպքում սույն համաձայնագրի փոփոխություն չի կնքվում: Կատարողը նոր վավերապայմանների մասին գրավոր ծանուցում է Կենտրոնին:

3.3 Սույն համաձայնագրի նկատմամբ կիրառվում է Հայաստանի Հանրապետության իրավունքը:

3.4 Սույն համաձայնագրի կապակցությամբ ծագած վեճերը լուծվում են բանակցությունների միջոցով։ Համաձայնություն ձեռք չբերելու դեպքում վեճերը լուծվում են դատական կարգով` Հայաստանի Հանրապետության դատարաններում:

3.5 Սույն համաձայնագիրը կազմված է 2 էջից, կնքվում է երկու օրինակից, որոնք ունեն հավասարազոր իրավաբանական ուժ, յուրաքանչյուր կողմին տրվում է մեկական օրինակ:

**4. Կողմերի հասցեները, բանկային վավերապայմանները**

|  |  |
| --- | --- |
| **ԿԵՆՏՐՈՆ**ք. Երևան, Կոմիտասի պող. 54բ«Հայէկոնոմբանկ» Արաբկիրի մ/ճՀ/Հ 163058561289էլ. հասցեն` gak@armeps.am---------------------------------(ստորագրություն)Հ. ԹունյանԿ.Տ. | **ԿԱՏԱՐՈՂ**ք. Երևան, Պարոնյան 9«Յունիբանկ» ՓԲԸՀ/Հ 24133003409100ՀՎՀՀ 00463347էլ. հասցեն` info@tekhno-ar.com  հեռ. (099)400966---------------------------------(ստորագրություն)Ա. ԲայրամյանԿ.Տ. |